Ja sam Goran Plank i imam 44 godine. U sretnom sam braku deset godina. Živim i radim u Velikoj Gorici. Supruga i ja odgajamo dvoje predivne djece.
U djelovanje UIO uključio sam se još od referenduma za brak kada nisam mogao samo sa strane promatrati kako nam se nameću “promjene” za koje nas nitko ništa ne pita. Želio sam biti primjer svojoj djeci i pokazati kako je potrebno boriti se za ispravne vrijednosti i sačuvati kršćansku baštinu u ovoj zemlji.
Uključivanje u projekt Domovina bio je logičan nastavak budući da ne mogu više samo promatrati što nam se svima događa, a ne pokušati nešto promijeniti i učiniti ovu zemlju boljim mjestom za sve nas. Želim da naraštaji koji dolaze vide primjer kako je potrebno uključiti se u društvene aktivnosti i početi mijenjati ono što ne valja krenuvši od sebe. Ponajviše sam se uključio jer želim da djeci koja dolaze poslije nas bude bolje, da napokon vodstvo ove zemlje preuzmu ljudi koji ovu zemlju vole i cijene, koji znaju kako i koji će činiti uvijek dobro za sve.